OpenLLM-France/wikimedia huggingface dataset:
# Panonia

Panonia (latinez: Pannonia) Erdialdeko Europako antzinako lurraldea da, iparralde eta ekialdetik Danubio ibaiak mugatzen duena. Gaur egungo Hungariako mendebaldea, Austriako ekialdea, Kroaziako iparraldea, Serbiako ipar-mendebaldea, Esloveniako iparraldea, Eslovakiako mendebaldea, eta Bosnia-Herzegovinako iparraldea hartzen zituen. Oso emankorra zen, eta larruak, artilea eta zura esportatzen zituen.

## Historia

Daziarrak, iliriarrak, germaniarrak eta zeltak bizi izan ziren han. Erromatarrek konkistatu zuten K.a. 35. urtean eta Illyricum probintziaren zati izan zen K.a. 35-9 urteetan. K.a. 9. urtean, Augustok Panonia probintzia sortu zuen. Trajano enperadoreak bitan banatu zuen lurraldea: Goi Panonia (hiriburua Savaria) eta Behe Panonia (hiriburua Sirmium). V. mendean hunoen, ostrogodoen eta lonbardiarren mende egon zen, eta 568. urtean abaroek hartu zuten. Karlomagnoren Inperioaren parte izan ondoan, Moravia Handiaren barnean egon zen, eta magyarren eskuetan gertatu zen azkenik. Mendebaldeko Panonian finkatu ziren esloveniarrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q170062
* Multimedia: Pannonia / Q170062
# Panopolis

Panopolis, Goi Egiptoko IX. nomoko hiriburuaren greziartutako izena da. Bere grezierazko izena, greziar jainkoa den Pan, hirian gurtzen zen Min jainkoarekin lotu izanagatik dator.
Izen egiptoarra: Ipu edo Jent-Min. Izen greziarra: Panopolis. Izen koptoa: Shmin edo Jmin. Izen arabiarra: Ajmin (Akhmin).

## Historia

Ipu hiria, Goi Egiptoko nabarmenetako bat izan zen, grekoerromatar garaiko Min eta Repyt jainkoei eskeinitako tenplu garrantzitsu batekin, Herodotok, bere Historian aipatzen duena. Tenpluetaz ia ez da ezer geratzen, hurrengo mendeetan beste eraikin batzuk eraikitzeko erabili baitziren.
Greziar garaian, joko gimnikoak ospatzeagatik eta Pertseoren omenezko bere tenpluagatik nabarmendu zen.
IV. eta V. mendeetan, gune kopto garrantzitsu bat izan zen, gotzainen egoitza, non monasterio eta komentu ugari zegoen. Oraindik hondakin garrantzitsuak geratzen dira. XX. mendearen hasieran, 24.000 biztanle ugari zituen, eta, biztanleria honen heren bat, oraindik koptoa zen

## Hondar arkeologikoak

Antzinako garaietako tenpluak, bota eta monasterioak, komentuak eta beste eraikin batzuk eraikitzeko erabili ziren, batez ere Erdi Aroan.
* Ramses II.ak eraikitako tenplu baten hondakinak (industen)
* Harkaitzean zulatutako zenbait hilobi (hipogeoak)
* Idazkun kopto ugari
* Henoken liburuaren zatiak.
Aire libreko museoan, honako hauek daude:
* Ramses II.aren alaba zen Meritamonen estatua bat
* Ramses II.aren estatua kolosal baten txatalak
* Tell el-Amarnatik heldutako idatzitako zenbait bloke handi.

## Kanpo estekak

* Datuak: Q340572
* Multimedia: Akhmim / Q340572
# Panola udalerria, Woodford konderria (Illinois)

Panola udalerria Ameriketako Estatu Batuetako Illinois estatuko udalerri bat da, Woodford konderrian. Azken zentsuaren arabera 375 biztanle zituen, 36.48 milia karratu (94.5 km$^2$) eremuan.

## Ekonomia

2020ko zentsuaren arabera, Panola udalerrian 122 etxebizitza zeuden. Per capita diru-sarrerak 57.042 estatubatuar dolar ziren.

## Kanpo estekak

* Datuak: Q7131456
# Panoniako ordokia

Panoniako ordokia Erdialdeko Europako ordoki handia da. Danubioak bitan zatitzen du ordokia: hegoaldean eta ekialdean Hungariako Ordoki Handia eta ipar-mendebaldean Hungariako Ordoki Txikia.
Ordokia Karpatoez, Alpeez, Dinariar Alpeez eta Balkan mendiez inguratuta dago.
Gaur egun, ordokia Austria, Kroazia, Txekiar Errepublika, Hungaria, Errumania, Eslovakia, Serbia eta Ukraina artean kokatzen da. Gertuko Eslovenia eta Bosnia-Herzegovina herrialde "sasi-panoniarrak" dira.
Ordokiaren izena antzinako panoniarretatik datorkio, iliriarren tribuetako bat.

## Banaketa

Panoniako ordokia bitan zatitu daiteke, erdian Transdanubiar Erdialdeko mendiak izanik (hungarieraz: Dunántúli-középhegység):
* Mendebaldeko Panoniako ordokia (eskualdea):
** Vienako arroa
** Hungariako Ordoki Txikia
* Ekialdeko Panoniako ordokia (eskualdea):
** Hungariako Ordoki Handia edo Alföld
** Panoniar Uharteen mendiak (serbieraz: Panonske ostrvske planine)
** Transdanubiar mendixkak (hungarieraz: Dunántúli-dombság)
** Drava-Mura ordokiak
Batzuetan Transilvaniako ordokia eta Lučenec-Košice sakonunea Panoniako ordokian kokatzen dira, baina Karpatoen zati bat dira.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q185032
* Multimedia: Pannonian Basin / Q185032
# Panopa

Panopa Scincidae familiako narrasti genero bat da. Venezuela eta Brasilen bizi dira.

## Espezieak

* Panopa carvalhoi (Reboucas & Vanzolini, 1990)
* Panopa croizati (Horton, 1973)

## Kanpo estekak

* Datuak: Q3362380
* Multimedia: Panopa / Q3362380
* Espezieak: Panopa
# Park City (Kentucky)

Park City Kentuckyko hiri bat da. Barren konderrian kokatua dago. 2010ean 537 biztanle zituen, 3,80 kilometro koadrotan banatuta.

## Ikus, gainera

* Barren konderria

## Kanpo estekak

* Datuak: Q2287755
* Multimedia: Park City, Kentucky / Q2287755
# Park City (Montana)

Park City Ameriketako Estatu Batuetako erroldak esleitutako leku bat da. Stillwater konderrian dago, Montana estatuan. 1.023 biztanle ditu, 2,475531 kilometro koadroko azaleran banatuta.

## Ikus, gainera

* Stillwater konderria

## Kanpo estekak

* Datuak: Q960722
# Park Forest Village (Pennsylvania)

Park Forest Village Ameriketako Estatu Batuetako erroldak esleitutako leku bat da. Centre konderrian dago, Pennsylvania estatuan. 8.831 biztanle ditu, 6,352477 kilometro koadroko azaleran banatuta.

## Ikus, gainera

* Centre konderria

## Kanpo estekak

* Datuak: Q1181692
# Park Geun-hye

    Hau korear izena da, abizena Park du.
Park Geun-hye, (Hangul: 박근혜; Hanja: 朴槿惠; RR: Bak Geun(-)hye; MR: Pak Kŭnhye; i.mjʌŋ.bak̚ ahoskatua; Daegu, 1952ko otsailaren 2a) hegokorear politikaria da. 2013-2017 bitartean, Hego Koreako 11. presidentea izan zen. Park Chung-hee 3. presidentearen alaba, Ekialdeko Asiako lehen emakume presidentea izan zen.
2016an, haren aurkako protesta mugimendua sortu zen, eroskeria sare bat sortzea leporatzen zion informazioa argitaratu ondoren. Abenduan, legebiltzarrak auzi politikoa hasi zuen, eta 2017ko martxoan Konstituzio Auzitegiak kargutik kendu zuen. 2018ko apirilean, 24 urteko kartzela zigorra ezarri zioten, besteak beste, botere abusuagatik, eroskeriagatik, ustelkeriagatik, hertsatzeagatik eta informazio sekretua filtratzeagatik. Izan ere, Choi Soon-sil Rasputina lagunarekin estortsio sare bat eratua zuen.

## Erreferentziak

* ↑ Rodriguez, Mikel. Liberalek bertze aro politiko bat hasi nahi dute Hego Korean. Berria egunkaria, berria.eus, CC BY-SA 4.0 lizentzia (Noiz kontsultatua: 2018-4-13).
* ↑ Hego Koreako presidente ohiari 24 urteko kartzela zigorra ezarri diote. Berria egunkaria, berria.eus, CC BY-SA 4.0 lizentzia (Noiz kontsultatua: 2018-4-13).
* Datuak: Q138048
* Multimedia: Park Geun-hye / Q138048
# Park City (Kansas)

Park City Kansasko hiri bat da. Sedgwick konderrian kokatua dago. 2010ean 7.297 biztanle zituen, 24,57 kilometro koadrotan banatuta.

## Ikus, gainera

* Sedgwick konderria

## Kanpo estekak

* Datuak: Q2736707
* Multimedia: Park City, Kansas / Q2736707
# Park City (Tennessee)

Park City Ameriketako Estatu Batuetako erroldak esleitutako leku bat da. Lincoln konderrian dago, Tennessee estatuan. 2.422 biztanle ditu, 14,201752 kilometro koadroko azaleran banatuta.

## Ikus, gainera

* Lincoln konderria

## Kanpo estekak

* Datuak: Q7137692
# Park District (Glasgow)

Park District, eskozieraz: Pairk Destrict, Eskoziako Glasgow hiriaren mendebaldean dagoen auzo bat da, Clyde ibaiaren iparraldean.

## Kanpo estekak

* Datuak: Q15265452
* Multimedia: Park District, Glasgow / Q15265452
# Park Falls (Wisconsin)

Park Falls Ameriketako Estatu Batuetako hiri bat da. Price konderrian dago, Wisconsin estatuan. 2.410 biztanle ditu. Wisconsinen herdialdean dauden basoetan, Chequamegon Baso Nazionalan batez ere, leku ezaguna da ur kirolak zein arrantzarako.

## Ikus, gainera

* Price konderria

## Kanpo estekak

* Datuak: Q1569810
* Multimedia: Park Falls, Wisconsin / Q1569810
# Park City (Utah)

Park City Ameriketako Estatu Batuetako hiri bat da. Wasatch konderrian kokatuta dago, Utah estatuan. 8.396 biztanle ditu, 51,772514 kilometro koadroko azaleran banatuta.
Urtero urtarrilean ospatu ohi den Sundanceko Zinemaldiaren egoitza da.

## Ikus, gainera

* Wasatch konderria

## Kanpo estekak

* Datuak: Q482993
* Multimedia: Park City, Utah / Q482993
# Park Forest (Illinois)

Park Forest Illinoiseko herri bat da. Cook konderrian kokatua dago. 2010ean 21.975 biztanle zituen, 12,85 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q949596
# Para la espera

Para la espera (euskaraz: «Itxaronaldirako»), Silvio Rodríguez abeslari kubatarraren estudio albuma da, hemeretzigarrena, 2020an plazaratua, Ojalá diskoetxearen eskutik. Albumen jasotako kantak aurreko hamarkadan egindakoak dira. Gehienetan heriotzaren presentzia nabaria da, bereziki abeslariaren hildako lagunena.

## Ezaugarriak

Albuma 2020ko ekainaren 12an atera zen, hau da, COVID19ko pandemiaren egoeran. Horregatik, artistak digitalki zabaldu zuen, bere YouTubeko kanala erabiliz. Diskoan azkenaldian hildako lagunen oroimena biltzen da: Luis Eduardo Aute, Luis Sepúlveda, Tupac Pinilla idazle eta zinemagile kubatarra, Juan Padrón Blanco marrazkilari kubatarra, Óscar Chávez abeslaria, Marcos Mundstock umorista argentinarra.
Disko honetan abeslariak berriro ere lehen lanen lautasuna bilatu du.

## Abestiak

* "La adivinanza"
* "Aunque no quiero, veo que me alejo
* "Conteo atrás"
* "Noche sin fin y mar
* "Viene la cosa"
* "Jugábamos a Dios"
* "Si Lucifer volviera al paraíso
* "Una sombra"
* "Los aliviadores"
* "Modo frigio"
* "Danzón para la espera"
* "Después de vivir"
* "Página final"

## Erreferentziak

* ↑ https://sipse.com/entretenimiento/silvio-rodriguez-estrena-disco-368495.html
* ↑ https://www.efeeme.com/silvio-rodriguez-regresa-con-para-la-espera/

## Kanpo estekak

* (Gaztelaniaz):Albuma YouTuben.
* (Gaztelaniaz):Diskoaren gaineko komentarioa.
* Datuak: Q97125355
# Par (golf)

Golfean, par golf-jokalari aritu batek hasieratik zuloraino iristeko, erronda batean edo txapelketa oso batean eman behar dituen kolpe kopurua da. Normalean, zulo bakoitzak hiru eta bost arteko par zenbaki bat dute, euren zailtasunaren arabera. 18 zuloko golf-zelai batean 72 izan ohi da par zenbakia, eta 9 zuloko batean 27 izan ohi da, hiru zulo bakoitzeko.
Zuloan sartzeko par baino kolpe bat gehiago behar bada, bogey esaten zaio; bat gutxiago behar bada birdie eta bi baino gutxiago eagle. Batzuetan, par-5 duten zuloetan posible da bi kolpetan baino ez sartzea; kasu horri albatros deitzen zaio. Kolpe bakar batean sartzen bada pilota, zuloak duen par zenbakiarekiko independente, hole in one esaten zaio.

## Kanpo estekak

* Datuak: Q2304774
# Para tu amor

Para tu amor Juanes kolonbiar kantagilearen hirugarren estudioko bilduma den Mi Sangreren laugarren singlea da, La Camisa Negraren ondoren irratian eman zen hurrengoa.

## Postuak

Abesti hau AEBetan latindar publikoak gehien entzundako 10 abestietako bat izan zen. Eta Hego Amerikako beste herrialde batzuetan gaztelaniazko pop musikako zerrendetan lehen postuetan sailkatu zen.

## Bideo musikala

Bideo musikala Picky Talaricok zuzendu zuen, nork, Juanesekin jada lan egin zuen Mala gente abestiaren bideoan, Juanesek bere jaioterria den Medellin 150.000 ikusleren aurrean eman zuen kontzertuan. Bideoak artista eta bere kolonbiar herrikideen arteko batasuna irudikatzen du.

## Track listing

* Para tu amor - 4:08 (Juan Esteban Aristizabal)

## Kanpo estekak

* Datuak: Q3727156
# Para-alumohidrokaltzita

Para-alumohidrokaltzita karbonato motako minerala da.

## Ezaugarriak

Para-alumohidrokaltzita karbonato mineralaren formula kimikoa hau da: ${\ce {CaAl2(CO3)2(OH)4 * 6H2O}}$. ]]ren arabera sortzen ditu kristalak.

## Erreferentziak

* 1 2 (Ingelesez) «Para-alumohydrocalcite: Mineral information, data and localities.» www.mindat.org (Noiz kontsultatua: 12-05-2019).
# Paquiza Linzola

Paquiza Linzola Huescako probintziako ipar-mendebaldeko mendi bat da, Ansó udalerrikoa. Belagua eta Zurizako bailarak bereizten ditu, eta Hiru Erregeen Mahaia eta Petrechema mendietatik gertu dago. Ohiko igoera Linzatik egiten da.

## Kanpo estekak

* Datuak: Q26232281
# Par (Kornualles)

Par, kornubieraz: An Porth, Ingalaterrako Kornualles konderriko kostaldeko udalerri eta arrantza portu bat da.

## Kanpo estekak

* Datuak: Q2610915
* Multimedia: Par, Cornwall / Q2610915
# Para siempre!

Para siempre! Arkada Social musika taldearen 2. diskoa da, 2003. urtean taldeak berak argitaratutakoa. Disko hau agur birarako argitaratu zen.

## Partaideak

* Hodei (ahotsa eta baxua).
* Brian (gitarra).
* Julio (bateria eta koruak).

## Kantuen zerrenda

* Iros todos
* Esan ezetz
* Piensa
* Llorarán
* Esta polítika de mierda
* Abesti ezkutua: No hay futuro (RIP)

## Kanpo estekak

* Datuak: Q12265513
# Para todos, exemplos morales, humanos y divinos . en que se tratan diversas ciencias, materias y facultades . repartidos en los siete dias de la semana

Para todos, exemplos morales, humanos y divinos . en que se tratan diversas ciencias, materias y facultades . repartidos en los siete dias de la semana 1702an, Iruñean, Juan Pérez de Montalbán (1602-1638) idazle madrildarrak Alonso Pérezen inprimategian plazaratu zuen liburua da. Gaztelaniaz argitaratu zen. Lehenengo edizioa 1635ekoa da.
Liburua benetako saski-naski bat zen, elementu hauekin osatuta: adibide moralak, bi auto, lau komedia, hiru eleberri eta katalogo bat.
Liburu hau Montalbánen ezagunena izan zen. Boccaccioren Dekamerona liburuan moduan, hemen ere egileak narrazio eskema bat ezartzen du eta bertan elementu desberdinak sartzen doaz. Antza denez, Jerónimo de Villayzán antzerkigilearen aurkako erreferentzia badira; antza, arteko etsaitasuna plagio baten ondorioz izan zen.
Francisco de Quevedok, bestetik, asko haserretu zen liburu honekin. Haserrearen arrazoia edukietako batzuen harrokeria eta moral eskasagatik zen. Baina baita ere Quevedok Montalbánen aita kritikatu zuen zeren eta, antza, Buscónen edizio pirata bat atera zuelako. Quevedok zion Montalbán Lope de Vega plagiatzaile eskasa zela eta Para todos liburua "eltzea bezalako liburu ustela" zela uste zuen.

## Erreferentziak

* ↑ https://ruidera.uclm.es/xmlui/handle/10578/24459
* ↑ Cervantes Birtual.
* ↑ Quevedo, F. Prosa festiva completa. Madril, Cátedra, 1993, 472.or. eta 475.or.

## Kanpo estekak

* (Gaztelaniaz):Liburuaren bertsio digitala.
* Datuak: Q113712404
# Paquito el Chocolatero

Paquito el Chocolatero 1937an Gustavo Pascual Falcók moldatutako pasodoble bat da, Francisco Pérez Molina egilearen koinatuaren omenez sortua. Concentainako Moros y cristianos jaietarako espresuki egina, oso ospetsu bilakatu zen. SGAEren esanetan, hainbat urtez gehien jotako abestia izan da.
Euskal Herrian ere, oso abesti ezaguna da, izan ere, Baionako bestetan abestiaren dantzarien munduko errekorra lortzeari ekin zioten: 2005ean 1.400 metroko eta 4.000 laguneko ilara, 2006an 1.700 metroko eta 5.100 laguneko ilara, 2007an 2.000 metroko eta 6.000 laguneko ilara, 2008an 2.588 metroko eta 7.764 laguneko ilara lortu zituzten.

## Erreferentziak

* ↑ Cadena SER. 'Paquito chocolatero', la más entonada en 2007. .
* ↑ «'Paquito el chocolatero' es el rey» El País 2008/05/07.
* ↑ «Berritasunik gabe, baina indarberrituta» Gara 2006/07/25.

## Kanpo estekak

* Datuak: Q3363010
# Paquito García

Francisco García Gómez (Oviedo, 1938ko otsailaren 14a – Valentzia, 2024ko abuztuaren 21a) espainiar futbolari eta entrenatzailea izan zen.
1957an hasi zuen bere ibilbidea Real Oviedon eta Valentzian ere jokatu zuen, ligako 327 partidarekin. Espainiako futbol selekzio nazionalarekin 9 partida jokatu zituen eta 1964ko Europako Futbol Txapelketan txapeldun izan zen.
Erretiratu ondoren, futbol entrenatzailea izan zen 30 urtez.

## Palmaresa

Valencia
* Espainiako Futbol Liga: 1970–71
* Espainiako Futbol Kopa: 1966–67
* Hirietako Ferien Kopa: 1962–63
Espainia
* Europako Futbol Txapelketa: 1964

## Kanpo estekak

* Datuak: Q3821012
# Normal (matematika)

Matematikan, Normala, kurba (edo gainazal) bat emanik, puntu bateko zuzen (edo plano) ukitzailearekiko perpendikularra den eta puntutik igarotzen den zuzena da.

## Kanpo estekak

* (Ingelesez) Weisstein, Eric W.: "Tangent Line" MathWorld-en.
* Datuak: Q16624570

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Normal. .
# Normal udalerria, McLean konderria (Illinois)

Normal udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 52.008 biztanle zituen, 31.96 milia karratu (82.8 km$^2$) eremuan.

## Ekonomia

2020ko zentsuaren arabera, Normal udalerrian 19357 etxebizitza zeuden. Per capita diru-sarrerak 29.583 estatubatuar dolar ziren.

## Kanpo estekak

* Datuak: Q7999709
# Norma kumulua

Norma kumulua (ACO 3627 edo Abell 3627) Erakarle Handiaren erdian dagoen galaxia kumulu bat da. Izan ere, Norma kumuluaren ustezko masa 10$^{15}$ eguzki masakoa da. Erakarle Handiaren masaren hamarrena. Gure plano galaktikotik zazpi gradura baino ez dagoenez, Lurretik aztertzea oso zaila da, eremu huts deritzon tokian baitago, eta Esne Bideak berak eragozten du behaketa on bat.

## Kanpo estekak

* Datuak: Q1068075
# Normal (argipena)

Normal hitzak adiera zenbait ditu:
* normal edo arrunta, berezitasunik ez duena,
** soziologian, normala, norma edo arauari dagokiona (ikus, arau (soziologia));
* matematikan, normala, zuzen mota bat, ukitzaile batekiko perpendikularra;
* estatistikan, banaketa normala;
* beste alde batetik, toponimoa ere bada:
* Ameriketako Estatu Batuetan, Normal, Illinoisko hiria.
# Normal (geometria)

Geometrian, lerro zuzenez edo planoez mintzatuz, normala beste lerro zuzen edo plano batekin angelu zuzena osatzen duena da.
Normala, Kurba (edo gainazal) bat emanik, puntu bateko zuzen (edo plano) ukitzailearekiko perpendikularra den eta puntutik igarotzen den zuzena da.

## Kanpo estekak

* Datuak: Q273176
# Pays de Briey kantonamendua

Pays de Briey kantonamendua Frantziako kantonamendu bat da. Meurthe eta Mosela departamenduan dago, Ekialde Handia eskualdean. Guztira 39 udalerri ditu eta Jœuf da bere hiriburua.

## Kanpo estekak

* Datuak: Q17050616
# Pays de Montaigne et Gurson kantonamendua

Pays de Montaigne et Gurson kantonamendua Frantziako kantonamendu bat da. Dordoina departamenduan dago, Akitania Berria eskualdean. Guztira 20 udalerri ditu eta Port-Sainte-Foy-et-Ponchapt da bere hiriburua.

## Kanpo estekak

* Datuak: Q11925010
# Pays de Lafayette kantonamendua

Pays de Lafayette kantonamendua Frantziako kantonamendu bat da. Loira Garaia departamenduan dago, Auvernia-Rodano-Alpeak eskualdean. Guztira 41 udalerri ditu eta Mazeyrat-d'Allier da bere hiriburua.

## Kanpo estekak

* Datuak: Q19845378
# Pays d'Olmes kantonamendua

Pays d'Olmes kantonamendua Frantziako kantonamendu bat da. Ariège departamenduan dago, Okzitania (eskualdea) eskualdean. Guztira 23 udalerri ditu eta Lavelanet da bere hiriburua.

## Kanpo estekak

* Datuak: Q17623611
# Pays de Buch

Pays de Buch (okzitanieraz: Captalat de Bug) Okzitaniako lurralde historikoa da, Gaskoiniako Landetan dagoena. Hamazazpi udalerrik osatzen dute, Arcachongo badian eta Eyre ibaiaren ibarrean daudenak. Porge herrixkak bere iparraldeko muturra, La Teste de Buchek hegoaldekoa eta Belin-Bélietek ekialdekoa osatzen dute.
Antzinaroan boiati akitaniar herria bizi zen. Bere buruzagiak Captalis Boiorum zuten izena, Erdi Aroko gaskoieraz Captal de Buch izango zena.

## Kanpo estekak

* Datuak: Q2886719
# Pays Basque Magazine

Pays Basque Magazine Tolosan Milan Pressek argitaratutako frantsesezko hiruhilabetekaria da.
Lehendabiziko zenbakia 1996ko otsailean argitaratu zuten. Zuzendaria Elodie Baubion-Broye du. Bere maketa 2007ko apiril-maiatza-ekaina zenbakian aldatu zuten.
Euskal kultura eta nortasuna ezagutaraztea du helburu. Euskaldunei, euskal ohiturei eta zazpi herrialdeetako lekuei buruzko artikuluak idazten ditu, argazkiak gehituz.
Urteko lau zenbakiez gain, urtero zenbaki estra ateratzen dute, gai zehatz bati buruzkoa (euskal etxeak edo txangoak).
Lyne Strouc, Txomin Laxalt edo Dominique Chauvet bezalako lankideak ditu.

## Ikus, gainera

* Txomin Laxalt

## Kanpo estekak

* (Frantsesez) Aldizkariaren webgunea
* Datuak: Q933772
# Pays Tyrossais kantonamendua

Pays Tyrossais kantonamendua Frantziako kantonamendu bat da. Landak departamenduan dago, Akitania Berria eskualdean. Guztira 11 udalerri ditu eta San Bisentse da bere hiriburua.

## Kanpo estekak

* Datuak: Q17623022
# Nycticebus

Nycticebus Lorinaeren barruan dagoen bi generoetako bat da. Borneon eta Indotxinan bizi dira eta guztira 3 espezie daude.
Nycticebusak 21-38 zentimetro arteko tamaina dute, espezieen arabera, eta 2 kilogramoko pisua izan ahal dute. Isatsa oso txikia da eta ile motza dute, grisetik gorrixkara. Erpuru ondo garatuak dituzte. Begiak handiak dira eta aurrerantz orientatuak. Belarriak txikiak dira eta erdi-izkutuan daude. Gauez bizi dira zuhaitzen goikaldean.

## Ikus, gainera

* Strepsirrhini
* Lorinae
* Datuak: Q74941
* Multimedia: Nycticebus / Q74941
* Espezieak: Nycticebus
# Nycticebus pygmeaus

Nycticebus pygmeaus Lorinae primate espezie bat da, hiruetan txikiena. Oso geldi mugitzen da, begi handiak ditu aurrerantz orientatuak. Belarriak txikiak dira, ia ezkutuan, eta biribilduak. Isatsa ia desagertua dago. Gauez bizi da zuhaitzen goikaldean. Helduak direnean 18-21 zentimetro arte neurtu dezakete eta 450 gramo inguruko pisua dute.
Vietnam, Laos, Txinako hegoaldean eta Kanbodian bizi dira.

## Ikus, gainera

* Nycticebus
* Datuak: Q111446938
* Multimedia: Nycticebus pygmaeus / Q111446938
* Espezieak: Xanthonycticebus pygmaeus
# Nycticebus coucang

Nycticebus coucang Lorinae primate espezie bat da. Oso geldi mugitzen da, begi handiak ditu aurrerantz orientatuak. Isatsa ia ez da agertzen. Egunez bizi da zuhaitzen goikaldean.

## Ikus, gainera

* Nycticebus
* Datuak: Q688601
* Multimedia: Nycticebus coucang / Q688601
* Espezieak: Nycticebus coucang
# Nycticebus bengalensis

Nycticebus bengalensis Lorinae primate espezie bat da. Oso geldi mugitzen da, begi handiak ditu aurrerantz orientatuak. Belarriak txikiak dira, ia ezkutuan, eta biribilduak. Isatsa ia ez da agertzen. Egunez bizi da zuhaitzen goikaldean.

## Ikus, gainera

* Nycticebus
* Datuak: Q817174
* Multimedia: Nycticebus bengalensis / Q817174
* Espezieak: Nycticebus bengalensis